Regionaalministri xx.xx.xxxx käskkiri nr x Lisa x

**EELNÕU**

1.06.2024

Maa ja ruumiloome programm

2025–2028

# Sisukord

[Sisukord 2](#_Toc167696087)

[1. Programmi üldinfo 3](#_Toc167696088)

[2. Sissejuhatus*.* 3](#_Toc167696089)

[3. Programmi eesmärk, mõõdikud ja rahastamiskava 5](#_Toc167696090)

[4. Hetkeolukorra lühianalüüs 6](#_Toc167696091)

[5. Olulised tegevused/sekkumised 11](#_Toc167696092)

[6. Meetmed, programmi tegevused ja teenused 13](#_Toc167696093)

[6.1. Programmi tegevus – Ruumilise planeerimise poliitika kujundamine ja korraldamine 13](#_Toc167696094)

[6.2 Programmi tegevus – Maakasutuse ja maatoimingute korraldamine 18](#_Toc167696095)

[6.3 Programmi tegevus – Ruumiandmete hõive, analüüsid ja kättesaadavaks tegemine 22](#_Toc167696096)

[6.4 Programmi tegevus – Maaparanduse poliitika kujundamine ja korraldamine 24](#_Toc167696097)

[7. Programmi juhtimiskorraldus 27](#_Toc167696098)

[LISA 1. Programmi teenuste kirjeldus 27](#_Toc167696099)

[LISA 2. Teenuste rahastamiskava 28](#_Toc167696100)

|  |  |
| --- | --- |
| **Programmi koostaja ja vastutaja** | *Maa ja ruumiloome asekantsler, maapoliitika ja riigivara osakond, ruumilise planeerimise osakond* |
| **Programmi eelnõu valmimise aeg**  | *01.06.2024* |
| **Vormi sisu kasutamise selgitus** | *Vormis toodud info on sisendiks riigi eelarvestrateegia (RES) ja riigieelarve seaduse (RE) protsessi koostamisele. Programmi eelnõu kohandatakse RES-ist ja RE-st lähtuvalt. Programmi kinnitab minister käskkirjaga.* |

# Programmi üldinfo

|  |  |
| --- | --- |
| **Tulemusvaldkond** | Elukeskkond, liikuvus ja merendus |
| **Tulemusvaldkonna eesmärk** |  |
| **Valdkonna arengukava/**  | Eesti 2035, Põllumajanduse ja kalanduse valdkonna arengukava aastani 2030, Üleriigiline planeering (edaspidi *ÜRP*) 2035 (ÜRP 2050) |
| **Programmi nimi** | Maa ja ruumiloome programm 2025―2028 |
| **Programmi eesmärk** | Kõikjal Eestis on kvaliteene ja konkurentsivõimeline elu- ja ettevõtluskeskkond ning kestlik maakasutus koos kvaliteetsete ja kättesaadavate teenustega. |
| **Programmi periood** | 4 aastat (2025–2028)  |
| **Peavastutaja (ministeerium)** | Regionaal- ja põllumajandusministeerium |
| **Kaasvastutajad (oma valitsemisala asutused)** | Maa- ja Ruumiamet (edaspidi *MaRu*) |

# Sissejuhatus*.*

Programmis kajastuvad tegevused, mis aitavad kaasa tulemusvaldkonna „Elukeskkond, liikuvus ja merendus“ eesmärkide saavutamisele.

Maa ja ruumiloome programm koosneb neljast programmi tegevusest: ruumlise planeerimise poliitika kujundamine ja korraldamine, maakasutuse ja maatoimingute korraldamine, ruumiandmete hõive, analüüsid ja kättesaadavaks tegemine ning maaparanduse poliitika kujundamine ja korraldamine.

Seosed:

* Eesti pikaajaline strateegiaga „Eesti 2035“;
* Vabariigi Valitsuse tegevusprogramm 2023–2027;
* Üleriigiline planeering „Eesti 2030+“;
* „Põllumajanduse ja kalanduse valdkonna arengukava aastani 2030“;
* Euroopa Liidu ühise põllumajanduspoliitika strateegiakava aastateks 2023–2027 (edaspidi *ÜPP SK*).

Perioodi 2022–2027 veemajanduskavad ja programmi tegevus **„ruumiline planeerimine“** panustab peamiselt riigi pikaajalise arengustrateegia „Eesti 2035“ strateegilise sihi „Eestis on kõigi vajadusi arvestav, turvaline ja kvaliteetne elukeskkond“ valdkonnas vajalike muutuste saavutamisse. Ruumiline planeerimine on seotud lisaks tulemusvaldkonnale elukeskkond, liikuvus ja merendus ka kõigi teiste tulemusvaldkondade ning riigi arengut suunavate arengukavadega, mille ruumiliseks väljundiks on üleriigiline planeering. Planeeringu koostamine on ainus võimalus kaaluda erinevate valdkondade ruumilisi vajadusi kindlas asukohas ja vastastikuses koosmõjus. Erinevate valdkondade vajaduste terviklik ruumiline lahendamine näitab ka võimalusi ruumilise lahenduse sünergiaks. Koostamisel olev üleriigiline planeering „Eesti 2050“ seab omakorda sihid kõikide uute valdkondlike arengukavade ja riigi pikaajalise arengustrateegia koostamiseks.

Programmi tegevus **„maakasutus ja** **maatoimingud“** on seotud ruumilise planeerimise programmi tegevusega, sest maakasutust korraldatakse ruumilise planeerimise ja maatoimingute koosmõjus. Maa on piiratud ressurss, mille väärtus ajas kasvab, seetõttu kasvavad ka konkurents maale ning nõudmised maa omandi ja kasutusega seotud infole. Maa on vajalik erinevate valdkonnapoliitikatega seotud eesmärkide elluviimiseks. Ühiskonnas muutuvatele vajadustele kiireks reageerimiseks on vaja järjest paindlikumaid maakasutuse suunamise ja ümberkorraldamise võtteid. Maaressurssi, sh riigi maareservi on vaja hoida ja hallata heaperemehelikult, mh täites omanikukohustusi, suunates seda käibesse ja väärtustades lähtuvalt planeeringujärgsest parimast kasutusest. Programmi tegevus aitab kaasa „Eesti 2035“ strateegilise sihi „Eesti majandus on vastutustundlik inimeste ja looduse suhtes“ täitmisele.

Programmi tegevus **„ruumiandmete tagamine“** on tihedalt seotud tulemusvaldkonnaga „digiühiskond“ , sesthõlmab asukohaga seotud andmete kogumist, hoidmist, töötlemist ja jagamist ning ruumindmete taristu riiklikku koordineerimist. Ruumiandmed on andmed, mis otseselt või kaudselt osutavad konkreetsele asukohale või geograafilisele alale, sealhulgas andmekogudes hallatavad andmed, mis kirjeldavad ruumiobjektide asukohta, omadusi ja kuju geograafilises ruumis. Teenuseid saab luua ja andmeid otsuste tegemiseks kasutada, kui andmed on ajakohased ning kogutud ühtsel korrastatud viisil. Asjakohased, ajakohased, usaldusväärsed ja kvaliteetsed e‑teenustega kasutajasõbralikult kättesaadavad ruumiandmed on seotud ühiskonna kõigi eluvaldkondadega ning toetavad Eesti keskkonna, julgeoleku, turvalisuse, pärandi, kultuuri jm hoidmist ning riigi, selle erinevate piirkondade ja ettevõtete konkurentsivõimet parandamist.

Kvaliteetset elukeskkonda mõjutab ka säästliku maakasutuse eesmärgil vajaliku kestlikku taristu põllumajandus-ja metsandustaristu arendamine ja haldamine. Samuti säästlik metsandus ja seda eesmärki ergutavad tegevused aitavad kaasa kvaliteetse elukeskkonna loomisele. Programmi tegevus „**maaparanduse poliitika kujundamine ja korraldamine**“ hõlmab maaparanduspoliitka kujundamist ja maaparanduse korraldamist, samuti Euroopa Liidu maaparanduse- ja metsandustoetuste andmist ja korraldamist. Programmi tegevusega keskendutakse jätkusuutliku maaparanduse ehitustegevuse ja säästlikule maaparandushoiule, et tagada põllumajandus- ja metsamaa sihtotstarbeline kasutamine. Programmi metsandustoetused panustavad metsamaa sihipärasse kasutusse, kliimamuutuste leevendamisse ja nendega kohanemisse, säästvasse energiasse ning elurikkuse kaitsesse. Programmi tegevusega luuakse eeldused tõhusaks maaparanduse ehitustegevuseks, säästlikuks maaparandushoiuks ja kestlikuks metsamajanduseks, et tagada Eesti põllumajandus-ja metsandussektori konkurentsivõime ja majanduskasv ning väljakujunenud maastiku säilimine. Maaparanduse valdkonna tegevused panustavad „Põllumajanduse ja kalanduse valdkonna arengukava aastani 2030“ (edaspidi *PõKa*) alaeesmärgi „Tark ja kestlik põllumajandus, toidutootmine ja maaelu ning ohutu toit ja hoitud keskkond“ saavutamisse. Täpsemalt panustab valdkond PõKa tegevussuuna 4 „Kvaliteetsed sisendid põllumajanduses“ eesmärgi „Põllumajandusmaa võimaldab mitmekesist põllumajandustootmist“ eesmärgi täitmisesse. Selle eesmärgi kohaselt tuleb põllumajanduslikus kasutuses hoida vähemalt üks miljon hektarit põllumajandusmaad. 62% kasutuses olevate põllumajandusmaade viljelusväärtus sõltub veevarusid reguleerivatest maaparandussüsteemide tehnilisest seisundist sh riigi poolt korras hoitavatest ühiseesvooludest.

**Muudatused:**

Maa ja ruumiloome programm on uus programm, kuhu on koondatud tegevused, mis olid varasemalt põllumajandus, toit ja maaelu programmis (maaparandus ja osaliselt maakasutus) ning regionaalarengu programmis (ruumiline planeerimine, ruumiandmete tagamine ning maakasutus ja maatoimingud).

# Programmi eesmärk, mõõdikud ja rahastamiskava

**Programmi eesmärk:**

Kõikjal Eestis on kvaliteetne ja konkurentsivõimeline elu- ja ettevõtluskeskkond ning kestlik maakasutus koos kvaliteetsete ja kättesaadavate teenustega.

**Programmi mõõdikud:**

|  |  |  |  |  |  |
| --- | --- | --- | --- | --- | --- |
| Mõõdik | Tegelik (2023) | Sihttase (2025) | Sihttase (2026) | Sihttase (2027) | Sihttase (2028) |
| Elukeskkonnaga rahulolu | 73,5% | 74% | 75% | 75% | 76% |

|  |  |  |
| --- | --- | --- |
| Programmi tegevus | Eelarve | Eelarve prognoos |
| 2024 | 2025 | 2026 | 2027 | 2028 |
| Ruumilise planeerimise poliitika kujundamine ja korraldamine |  | 3 480 228 | 3 496 123 | 3 497 468 | 3 497 469 |
| Maakasutuse ja maatoimingute korraldamine |  | 7 288 806 | 6 790 430 | 6 857 519 | 6 857 519 |
| Ruumiandmete hõive, analüüsid ja kättesaadavaks tegemine |  | 6 357 953 | 6 252 955 | 6 131 391 | 6 131 391 |
| Maaparanduse poliitika kujundamine ja korraldamine |  | 23 330 698 | 21 720 704 | 21 357 362 | 21 357 262 |

Programmi teenuste hinnas sisaldub põhivara kulum. Teenuse hindades kajastatakse amortisatsioonikulu selleks, et kanda investeering kuluks soetatava põhivara kasuliku eluea jooksul. Põhivara kulum kajastatakse programmi ja tegevuse tasemel mitterahalistes kuludes. Eelarve maksumus on ilma käibemaksuta.

Teenuste maksumus kujuneb teenuse osutamisega seotud otsestest kuludest (nt inimestele või ettevõtetele suunatavad toetused või teenuskohtade ülalpidamine) ja kaudsetest kuludest (teenust osutava asutuse personali- ja majanduskulud). Investeeringute eelarvet kajastatakse programmi, meetme ja tegevuse tasemel.

# Hetkeolukorra lühianalüüs

* 2023. a uuringust „Elukeskkonnaga rahulolu hindamise metoodika täiendusvõimalused ja andmete kasutamine säästva arengu suunamisel“ selgus, et **Eesti elanike rahulolu oma elukoha elukeskkonnaga 100-punkti skaalal on 73,5.** Võrdluses 2020. aasta tulemustega on Eesti inimeste rahulolu tõusnud. Ruumiloomes kasutatakse rahulolu hinnangut sisendina planeerimistegevusele. Elukeskkonnaga rahuolu peegeldab erinevaid valdkondi nagu looduskeskkonda, majanduskeskkonda, ehitatud keskkonda, kogukonda ja valitsemist.
* Ühiskonna püsitatud ruumilise arengu eesmärke ja kvaliteetset elukeskkonda ei ole üheski ühiskonnakorralduses võimalik saavutada ilma eri valdkondade panuseta. Praegu on koostamisel **üleriigiline planeering „Eesti 2050“[[1]](#footnote-2)**, millega määratakse kogu riigi ruumilise arengu põhimõtted ja suundumused. Võrreldes kehtiva üleriigilise planeeringuga tuleb enam tähelepanu pöörata kliimamuutustele ja julgeoleku olukorrale. Ruumi kvaliteet sõltub siiski olulisel määral valdkondlikest otsustest, mis langetatakse sageli väljapool ruumilist planeerimist. Silmas tuleb pidada, et pelgalt planeeringu koostamisega ei ole võimalik lahendada kõiki eri valdkondades esinevaid probleeme ning eri valdkondadel peab olema valmisolek rakendada planeeringu koostamisel ilmnevat teavet ka valdkondlike otsuste tegemisel.
* Oluline on seegi, et planeerimissüsteem peab ühiskonnas toimuvate muutustega pidevalt kohanema. Selleks on arendamisel **riiklik planeeringute menetlemise infosüsteem** ning koostamisel **planeerimisseaduse muutmise seaduse eelnõu.** Eelnõu koostamisele eelnes ruumilise planeerimise rohelise raamatu[[2]](#footnote-3) koostamine, planeerimisseaduse järelhindamine[[3]](#footnote-4) ja väljatöötamiskavatsuse koostamine[[4]](#footnote-5). **Taastuvenergeetika kiiremaks arendamiseks vajalikke seaduse muudatusi** on tehtud ka väljaspool planeerimisseaduse üldist ülevaatamist.
* **Ruumilise planeerimise valdkonna** probleemkohad ja võimalikud lahendused on kirjeldatud 2019. aastal valminud ruumilise planeerimise rohelises raamatus[[5]](#footnote-6) ning 2021. aastal koostamisel olnud Vabariigi Valitsuse juures töötanud rohepoliitika ekspertrühma aruande ruumiplaneerimist käsitlevas osas[[6]](#footnote-7). Parenduste elluviimine toimub ruumilise planeerimise poliitika ja praktika suunamise kaudu ning vajalikke arendusprojekte ellu viies.
* **Avalikes huvides maade omandamist** viiakse läbi planeeringute elluviimiseks ning MaRu omandab maid Rail Balticu ja Eesti Raudtee projektides. Maade omandamisel on töömaht hüppeliselt kasvanud, sest ehitusprojektid on korraga valminud, samuti on läbiviidud ehitushankeid ning ajaline surve maade omandamiseks on suurenenud. Töös on arvestatav hulk keerukamaid menetlusi, seotult õigusküsimuste ja vaidlustega, peamiselt väärtuse määramise osas, mis võivad jõuda sundvõõrandamiseni. Ettevalmistamisel on maade omandamised rohetaristu projektide elluviimiseks. Omandamise protsessi on muutnud keerukamaks asjaolu, et omandamistega on tulnud alustada enne ehitusprojektide valmimist kui täpsed maavajadusel ei ole veel teada.
* **Maakataster viidi 2022.–2024. aastal üle uuele maatoimingute platvormile.** Katastri kui riigi põhiregistri eesmärgiks on registreerida kinnisasja piirid ja ruumiline ulatus, väärtus, looduslik seisund ja kasutamist kajastav informatsioon (sh kitsendused), Eesti haldus- ja asustusüksuste ulatus ning tagada selle informatsiooni kvaliteet, säilitamine ning avalikkusele kättesaadavus. Uuele maatoimingute platvormile üleminek tähendab, et seniselt maaüksuse põhiselt katastrilt minnakse üle punktipõhisele, mis loob olulised eeldused andmete täpsustamiseks.
* Katastriandmete kvaliteedi parandamine on olnud pidev ja saab olema jätkuv tegevus. Maareformi käigus kanti maad katastrisse kiiresti ja ebatäpsete kaardiandmete ning mõõdistusviiside alusel, seetõttu on katastriandmete kvaliteet ebaühtlane. Vaid veidi üle poole **katastrisse kantud maaüksustest (51%) ja alla poole piiripunktide arvust (41%) on 2023. aasta lõpu seisuga nõuetekohases kvaliteedis** ehk registreeritud riiklikus ristkoordinaatsüsteemis L-EST. Katastriandmed on aluseks, ehitus- ja planeerimisalasele tegevusele, maamaksu arvestusele jms, mistõttu ühiskonna ootus korrektsete piiriandmete järele on tõusvas trendis. Mida enam tehakse ühiskonnas andmepõhiseid otsuseid, seda kõrgemat kvaliteeti ka katastriandmetelt oodatakse. Üheks katastriandmete parandamise meetmeks on Eesti Topograafia Andmekogu (edaspidi *ETAK*) ja katastriandmete automaatne sidumine, mis muutus võimalikuks uuete maatoimingute platvormile üleminekul. Avaandmete kasutusvõimaluste laienemisega tõuseb maaomanike teadlikkus enda kinnisasjade kohta käivast informatsioonist, seetõttu on tõusvas trendis ka piiriandmete madalast kvaliteedist tulenev piirivaidluste kasv. Ühiskonnal on ootus, et kataster tegeleks senisest enam piiriandmete parandamismenetlustega. Katastriandmete kvaliteediga seotud kulude katteks on omandireformi fondist (edaspidi *ORF*) taotletud 1 057 760 eurot ning projektiga seotud arvutitarkvara soetamiseks on Keskkonnaministeeriumi Infotehnoloogiakeskusel vaja ORF‑ist 63 000 eurot.
* 2023. aasta veebruaris jõustusid maakatastriseaduse ja tõestamisseaduse muudatused **piiratud asjaõiguste ruumiandmete** kindlaks määramiseks. Seonduvalt lisandus 2024. aastal maatoimingute platvormile uue teenusena piiratud asjaõiguse ruumiandmete infosüsteem (edaspidi *PARI*), mis võimaldab piiratud asjaõiguse ja sundvalduse ruumiandmete ettevalmistamise enne notaritehingut. Piiratud asjaõiguste digitaliseerimise korraldamisega seotud kulude katteks on ORFist taotletud 782 880 eurot
* Vabariigi Valitsusele anti volitus **riigi maareservi säilitamise põhimõtete ja maa maareservi arvamise korra** kehtestamiseks. Volitusnormist lähtuvalt sisustatakse määruses kinnisasja reservi arvamise ja reservist välja arvamise kord ja säilitamise põhimõtted. Kuni 2023. aastani on maareservi jäetud maad analüüsitud vajaduspõhiselt enne müüki või kasutusse suunamist. 2023. aastal töötati välja analüüsi metoodika ja pilootprojektina analüüsiti 1040 kinnisasja. Kogu analüüsi viimine uutele alustele vajab õigusliku regulatsiooni muutmist ja infosüsteemi arendust. ORF-ist on taotletud lisarahastust 315 000 eurot maareservi analüüsi läbiviimisega seotud kulude katteks. Infotehnoloogiline arendus aitab lihtsustada riigivara haldmaist, lõpetada riigivara ja reformimata maa analüüsimine erinevates andmekogudes, vähendada andmete töötlemisel käsitööd ningi tagada riigi kinnisasjade kohta käivate andmete omavaheline võrreldavus.
* **Maareform on suures osas läbiviidud,** maareformi toiminguid on vaja teha 2023. aasta lõpu seisuga veel umbes 12 600 maaüksusel (ligikaudu 0,26% Eesti maismaa pindalast). Hinnanguliselt 14% neist maaüksustest jäetakse riigi omandisse või antakse munitsipaalomandisse, 21% erastatakse või seatakse maal asuva ehitise omaniku kasuks hoonestusõigus ja ligi 1% maaüksustest tuleb tagastada õigustatud subjektidele või seada korteriomandid. 50% reformimata maatükkidest moodustavad kinnisasjade vahele jäänud iseseisva kasutusvõimaluseta maad (n-ö ribad), mis on tekkinud erinevate maareformi vigade tõttu ja mis on otstarbekas liita mõne piirneva kinnisasjaga. Reformimata maaüksustest 14 % osas ei ole tulevane maaomanik teada. Menetluste arv ja liigid võivad muutuda seoses menetluste käigus ilmnevate asjaoludega, sh võib maaüksuste arv kasvada maaüksuste jagamisel. Paljudel juhtudel on maareformi tegevused peatunud õigustatud isikute tegevusetuse (nt lõpule viimata pärimismenetlus) või õigusega kooskõlas mitteolevate soovide tõttu või kohaliku omavalitsuse tegevusetuse tõttu maareformi eeltoimingute tegemisel. Maareformi alaste teadmistega ametnike hulk MaRu-s ja kohalikes omavalitsustes väheneb, see vähendab maareformi tempot ning suurendab MaRu koormust nõustamisel ja riigipoolsetes toimingutes. ORF-i kasutamise esmane ja peamine eesmärk on maa- ja omandireformi läbiviimine, seega on maareformi toimingute rahastus suures osas tulnud ORF-ist. Alates 2025. aastast on planeritud ORF-i vahenditest 1 700 344 €, millega tagatakse 14 töökoha rahastamine (lisaks on baaseelarvest rahastavad 14-16 töökohta), mis iga-aastaselt väheneb. Kuna maareformi läbiviimine on spetsiiline valdkond, siis lisarahastuse mitte saamisel väheneb oluliselt kompetents, toimingute läbiviimine hiljem on oluliselt ressursimahukam ja on vajalik muuta õigusakte, sest kõikide seaduses ettenähtud kohustuste täitmine ei ole võimalik.
* Maareformi käigus on jäetud ja jäetakse riigi omandisse maaüksusi, millel paikneb **teadmata seisundis ja ebaselge õigusliku taustaga ehitisi, prügiladestus, ebaseaduslik maakasutus, või muu lahendamist vajav probleem.** Sellised olukorrad vähendavad riigivara väärtust, takistavad nende kinnisasjade käibesse suunamist ja võivad olla elanikele ohtlikuks, nende lahendamine on ressursimahukas. Maareformi lõpetamise forsseerimisega selliste maaüksuste hulk kasvab. Aastateks 2022–2024 oli riigieelarvest selliste objektide likvideerimiseks ettenähtud lisarahastus 300 000 eurot aastas, tegevuse jätkamiseks vajab MaRu ka järgnevateks aastateks lisarahastust 300 000 eurot aastas. Lisaks on maareformist tulenevate ülesannete täitmisega seotud töötasu maksmiseks ja ehitiste likvideerimise tööde tellimiseks aastatel 2025–2029 taotletud ORF-ist lisarahastust 7 864 281,60 eurot. Maareformi kiirema lõpuleviimise eesmärgil tuleb riigi omandisse jätta maaüksusi, mis vajavad korrastamist. Lisaks on MaRu kohustus hallata maareformi käigus sõlmitud kasutusvalduse ja hoonestusõiguse lepinguid, mille maht iga aasta väheneb. Eelmine ORF-i rahastus lõppeb 2024. aasta lõpus ja ilma lisarahastuseta ei ole võimalik tegevustega vajalikus mahus jätkata. Ilma lisarahastusteta on MaRu võimekus eelarvega tasuda riigimaade maamaks ning teha ainult tavapäraseid hooldustöid, kuid puudub võimekus erakorralisteks haldus- ja hooldustegevusteks. Ülaltoodud prognoosid ei arvesta võimaliku maamaksu tõusuga, mis võib tekkida tulenevalt menetluses olevast maamaksu seaduse muudatusest.
* **Maa väärtuse andmete ajakohastamiseks** viis 2022. aastal Maa-ameti läbi maa korralise hindamise ning uued maksustamishinnad võeti kasutusele 01.01.2024 maa maksustamisel ja mitmete riigiga seotud kasutuslepingute kasutustasude hindamisel. Seaduse muudatuse tulemusena hakkavad korralised hindamised toimuma regulaarselt iga nelja aasta tagant, järgmine hindamine on 2026. aastal. 2022. aasta hindamine viidi läbi projektina, mille kulud kaeti ORF-ist. Korralise hindamise kvaliteetseks läbiviimiseks on vajalik, et see oleks rutiinprotsess ning selleks on vajalik suurendada MaRu baaseelarvet 200 000 euro võrra aastas.
* Ruumiandmete tagamiseks hõivatakse topograafilisi andmeid, hallatakse geodeetilisi, aadressi- ja kohanimeandmeid, analüüsitakse ja avalikustatakse ruumiandmeid.
* Viimastel aastatel on tehtud rida arendustegevusi **valmistamaks ette ruumiinfo digipööret,** mille eesmärk on kaasaegsete maa- ja ruumiandmete ja -teenuste tagamine kvaliteetse elukeskkonna ja regionaalarengu toetamiseks**.** Valminud on kaks laiapõhjalist ärianalüüsi: [[[Geo3D ärianalüüs](https://geoportaal.maaamet.ee/est/Ruumiandmed/Geo3D/Geo3D-arianaluus-p924.html)](https://geoportaal.maaamet.ee/est/Ruumiandmed/Geo3D/Geo3D-arianaluus-p924.html)](https://geoportaal.maaamet.ee/est/Ruumiandmed/Geo3D/Geo3D-arianaluus-p924.html) andmetootmise ja kuvamise üleviimiseks 2D-andmetelt 3D andmetele ning aadresside ja kohanimede süsteemi (edaspidi *AKS*) ärianalüüs viimaks uuele kvalitatiivsele tasemele asukoha- ja ligipääsu andmed. Jooksvalt täiendatakse ja arendatakse 3D prototüüpi, katsetatakse tehisintellekti (*Artifical Intelligence*, AI) kasutamist andmehõives ja analüüsis, arendatakse ja treenitakse andmehõive ja -analüüsi mudeleid. Ruumiinfo digipööre läbiviimise vajadus tuleneb kasvavast vajadusest reaalajas töödeldavate rikastatud ja ristkasutatavate ruumiandmete järele, et tuvastada inimeste liikumismustreid, keskkonda mõjutavaid tegevusi, ligipääsuvõimalusi ja teenuste kättesaadavust, hinnata ja ennetada kliimamuutuste mõjusid (nt üleujutuste riski), muuta linnu järjest nutikamateks. Selliste lahenduse olemasolu võimaldab ressursside jaotust optimeerida ja elukvaliteeti parandada. Ruumiinfo digipöörde läbiviimise rahaliseks vajaduseks on hinnatud perioodiks 2024–2029 kokku 45 miljonit eurot, sellest esimene etapp 3,08 miljonit eurot.
* **Euroopa Liidu (edaspidi *EL*) toetuse toel julgustatakse erametsaomanikke tegema metsa hooldust ning tegelema metsakahjude ennetamise ja kahjustatud metsa taastamisega**. Tootlikumad, elujõulisemad ja mitmekesisemad metsad leevendavad kliimamuutusi ja kohanevad muutustega ning paremast puidust saab valmistada enam pika elueaga puittooteid, hoides puidus talletatud süsinik atmosfäärist eemal. Elurikkuse aspekti arvestatakse varasemast enam. Parandatakse kvaliteetse ja erinevat liiki metsapuutaimede kättesaadavust. EL toetuse toel kompenseeritakse erametsamaa valdajatele looduskaitseliste piirangute järgimisest saamata jäänud tulu Natura 2000 alal**.** Samas tuleks tagada, et looduskaitseliste piirangute järgmise kompensatsioon oleks õiglane.
* Eesti kliimas tagatakse toidutootmine korras maaparandussüsteemide kaudu, mis suurendavad põllumuldade viljakust ja aitavad kohaneda kliimamuutustega, mille tulemusena tagatakse põllumajandussaaduste saagikus ja põllumajandustootjate sissetulekud. Valdav osa (62%) põllumajanduslikuks tootmiseks sobivast maast on mitukümmend aastat tagasi kuivendatud, kuid maaparandussüstemid vajavad pidevaid investeeringuid, et tagada põllumajandustootmise tootmis-ja kliimakindlus ning keskkonnakaitselised eesmärgid. EL maaparandustoetuste toel ergutatakse maaparandussüsteemide kaasjastamist ja leevendusmeetmete rakendamist. Toetuste eesmärkide edukaks saavutamise eelduseks on rakendusasutuste administreerimise võimekus.
* Maaparanduse valdkonna õigusraamistik on välja kujundatud ja seda ajakohastatakse lähtuvalt uuringute tulemusest (leevendusmeetmed kuivendusmõju vähendamiseks) või muudest vajadustest (nt halduskoormuse vähendamine seoses tehnoloogia arenguga). Näiteks järjest olulisemaks on muutunud ehitusprojektides keskkonnakaitselise osa sisukus sh mõjuala kirjeldus kaitstavatele loodusobjektidele, samuti juhitakse kooskõlastamistel keskkonna ja kliima teemadele enam tähelepanu. Järjepidevalt tõstetakse teadlikkust maaparandussüsteemide ehitamise ja hoiu mõjust ning jätkatakse rakendusuuringutega.
* Maaparandussüsteemide kogupinna suurenemine toimub täna rohkem kui 20 aasta vanuste metsakuivenduse arvele võtmise tõttu. Lihtsustatud korras enne 01.07.2003 ehitatud maaparandussüsteemi arvelevõtmine on võimaldatud 2026. aastani. Arvele võtmine on ootamatult kaasa toonud suurenenud töökasvu MaRu-le nii suuremahuliste kohapealsete ülevaatuste kui ka keskonnamõjude eelhinnagute tegemise tõttu, sest sageli arvelevõetavad maaparandussüsteemid kattuvad kaitstavate loodusobjektidega. Huvi maaparandussüsteemi arvele võtmise vastu on tekitanud erinevad EL algatused nagu looduse taastamise määrus, raadamise määrus ja ka KHG heite vähedamise ja elurikkuse eesmärgil rakendavad meetmed (nt uue maaparandussüsteemi ehitamisel metsamaal on vajalik maksta raadamistasu, see on hoogustanud vanade kraavile arvelevõtmise, et pääseda raadamistasust). Õigusaktide uuendamisel ja kliimaeesmärkide rakendamise väljatöötamisel tuleks senisest täpsemalt hinnata tegevuse mõjud kaasnevatele valdkondadele, et sellega ei kaasneks eelarveta ülesandeid rakendatajetele ja ohtu ei satuks maaparandustaotluste õigeaegne menetlus ja maaparandusseaduses sätestatud tähtaegade kinnipidamine.
* Maaparandusinfo kättesaadavus ja kasutajasõbralikuks tegemine eeldab pidevaid GIS tarkavara-ja infosüsteemide arendusi, ennekõike automatiseeritud infovahetust erinevate asutuste vahel (ETAK, keskkonnaregistri, metsaregistri jt asjakohaste andmekogude ja maaparandusüsteemide registri vahel).

# 5. Olulised tegevused/sekkumised

* **Jätkatakse üleriigilise planeeringu Eesti 2050 koostamist**, et määrata kindlaks Eesti ruumiline struktuur, ruumikasutus ning ajakohased ruumilise arengu põhimõtted, suunised ja suundumused aastani 2050. Töötatakse välja viisid riiklike strateegiliste ja ruumiliste arengueesmärkide tihedamaks sidumiseks nii strateegiate kui ka nende elluviimise tasandil.
* Moodustatakse **Maa- ja Ruumiamet.** (Vabariigi Valitsuse tegevusprogrammi (edaspidi *VVTP)* punkt 5.4.1). Ruumiloome valdkonna ümberkorraldamise eesmärgiks on moodustada amet, mis on asjatundlik partner nii Eesti inimestele, kohalikele omavalitsustele, ettevõtjatele kui ka teistele riigiasutustele ja seda ka rahvusvaheliselt. MaRu on maa- ja ruumivaldkonna kompetentsikeskus, kus on valdkonna terviklik juhtimine ja kujundamine. Ühendameti moodustamine toimub liites eeskätt maa ja ruumiloomega tegelevate asutuste funktsioonid, ühtlasi uuendades terviklikult struktuuri, identiteeti kui ka organisatsioonikultuuri.
* **Jätkatakse ruumiandmete 3D digipöördega, et** viia andmehõive ja kaarditooted vajalikul määral kolmemõõtmeliseks. See võimaldaks riiklikel registritel (aadressiandmete süsteem, maakataster, ehitisregister, planeeringute andmekogu jm) uutele 3D-mudelandmetele tuginedes paremini teenuseid osutada ning katta ühiskonna kasvavaid vajadusi kvaliteetsete ja tegelikkust adekvaatselt kujutavate ruumiandmete järele, sh võimaldada alusandmeid reaalaja digitaalkaksikutele.
* **Arendatakse edasi kaugseire võimekust satelliidiandmete keskuse ESTHub baasil**, et võimaldada erinevate kaugseirega kogutud andmete, sh kommertssatelliitide andmete ja ruumiandmete kooskasutust ja analüüsimist. Riigi kaugseire vajaduste koondumine ESTHubi kui kogukonna keskusesse.
* Ruumilise planeerimise valdkonna arenguks on oluline viia lõpuni **planeerimisseaduse muutmise** protsess ja jätkata **planeeringute menetlemise infosüsteemi** arendamist. Jätkatakse võimaluste väljatöötamist planeeringumenetluste lihtsustamiseks ja planeeringuandmete kättesaadavuse parendamiseks.
* **Kehtestatakse riigi reservmaa säilitamise põhimõtted ja reservmaaks määramise kord**, mis on eelduseks tervikliku ülevaate loomisele erinevatest avalikest huvidest ja vajadustest, säilitamist vajavatest maadest ja riigile mittevajalikest maadest, mida võib müüa või välja pakkuda vahetusmaana. Ülevaate loomist toetab infosüsteemi arendus.
* **2025. aastal valmistatakse ette ja 2026. aastal viiakse läbi järgmine maade korraline hindamine.**
* **Jätkatakse maakatastri andmete kvaliteedi parandamist ja katastri kaasajastamist**. Uutele digitaalsele katastrilahendustele üleminek loob eeldused kiiremaks andmete parandamiseks. Vajalik on täiendada maatoimingute platvormi uute võimalustega: katastri kontrollmõõdistuste andmete haldamise võimalus, katastri piiriandmete parandamise menetlus kasutades kombineeritud maakorraldustoiminguid ja maareformi ribamenetlust; katastri piiriandmete sidumine ja automaatmenetluste lahendamine seoses Eesti topograafia andmekogus olevate maastikuobjektidega, andmevahetusteenused planeeringute ja ümberkruntimise süsteemiga, piiratud asjaõiguse ruumiandmete infosüsteemi täiendamine sundvalduse menetlusega tehnovõrgu omanikele
* **Jätkatakse** koostöös kohaliku omavalitsuse üksustega üldplaneeringutes keskmisest **kõrgema mullaviljakusega põllumajandusmaade** (väärtuslike põllumajandusmaade) **määramise ja nende kaitse- ja kasutusingimuste seadmisega**, tagatakse kõikides planeeringutes väärtuslike põllumajandusmaade kaitse- ja kasutustingimustest kinnipidamine.
* **Alustatakse ÜPP SK 2023–2027 maaparandustoetuste rakendamist,** et maaparandussüsteemid oleksid kaasajastatud ning aitaksid kohaneda kliimamuutustega ja leevendada negatiivset keskkonnamõju looduskeskkonnale. **Jätkatakse ÜPP SK 2023–2027 metsandustoetuste rakendamist**, millega toetatakse tulevikupuistu kasvamist elurikkuse aspekti arvestavalt ja looduskaitseliste piirangute tõttu saamata jäänud tulu kompenseerimist metsaomanikele.

# 6. Programmi tegevused

## 6.1. Programmi tegevus – Ruumilise planeerimise poliitika kujundamine ja korraldamine

Meetmete kirjelduses kasutatud sümbolite tähendused:  Väljakutsed;  Uuringud ja analüüsid;  Projektid;  IT-arendused;  Koolitused;  Pidevad tegevused

|  |  |
| --- | --- |
| **Eesmärk** | **Ruumiline planeerimine loob kõigil planeerimistasanditel eeldused erinevaid arenguvajadusi tasakaalustava, kvaliteetse ja säästliku ruumikasutuse tekkeks läbi avaliku protsessi.** |
| **Mõõdik** | **Tegelik tase** | **Sihttase** |
| **2023** | **2025** | **2026** | **2027** | **2028** |
| 2015. aastal jõustunud planeerimisseaduse alusel kehtestatud üldplaneeringute arv (max 73) | **20** | 56 | 73 | 73 | **73** |
| Keskses planeeringute andmekogus digitaalselt kättesaadavate planeeringute osakaal | **15%** | 50% | 75% | 80% | **85%** |

|  |
| --- |
| **Väljakutsed, tegevused ja oodatavad tulemused** |
| **Väljakutsed:** **Ruumiplaneerimise volitused on piiratud** ja ruumi kvaliteet sõltub oluliselt eri valdkondade otsustest, mis langetatakse väljaspool ruumilist planeerimist. Näiteks maksupoliitikast, transpordipoliitikast, keskkonnapoliitikast, regionaalpoliitikast, energeetikas tehtavatest otsustest ja seatavatest eesmärkidest. Suures osas määrab tegeliku ruumilise arengu üldine majandusareng, laiemad demograafilised suundumused, avaliku sektori ja erasektori koostöövõime ning kohalike omavalitsuste tugevus. **Eesti ruumilises ja strateegilises planeerimises tuleb valdkondade üleselt teadvustada teravnenud julgeoleku olukorra, kliimamuutuste, kahanemise ja (valg)linnastumise, sh tasakaalustamata tihendamisega seotud probleemide lahendamise vajadust.** Rahvastikuprotsessid ja -prognoosid näitavad rahvaarvu jätkuvat kahanemist suures osas Eestis. Tagajärjeks on rahvastiku vananemine, väiksem maksutulu laekumine, piirkondlik ebavõrdsus maksutulude laekumisel, ebavõrdne teenuste pakkumine, laialivalgumisest tingitud suurem keskkonnakoormus ning suuremad teenuste osutamise ja taristu korrashoiuga seotud kulud kohalikele omavalitsustele elaniku kohta.Viimastel aastatel on tõusnud esile suure mõjuga **Eesti maa- ja ruumikasutusega seotud teemad** ― nt kliima- ja keskkonnaeesmärkide rakendamine ruumiloomes, kvaliteetse ruumi aluspõhimõtete juurutamine, asustusstruktuur ja pakutavad teenused, kahanemist kohandav planeerimine, elamumajanduse väljakutsed, suurte strateegiliste objektide asukohad jms. Jätkata tuleb uue Eesti keskse ruumilise arengu dokumendi – üleriigiline planeering „Eesti 2050“ koostamist. Eelmine, praegu kehtiv üleriigiline planeering „Eesti 2030+“, koostati aastatel 2010–2012. **Kohalike omavalitsuste üldplaneeringute** koostamine kaasaegsete ruumilise arengu põhimõtete ja suundumuste määramiseks vajab jätkuvalt erinevate valitsusasutuste tihedat koostööd kohalike omavalitsustega. Uusi tänapäevaseid üldplaneeringuid või osaplaneeringuid koostab 2023. aasta seisuga 55 kohalikku omavalitsust, uued üldplaneeringud või omavalitsuse osaplaneeringud on kehtestanud 20 kohalikku omavalitsust. Üldplaneeringute koostamine kestab edasi ka pärast 2024. aastat. Seejuures tuleb tähelepanu pöörata maakonnaplaneeringus määratud riigi huvide kajastamisele kohalike omavalitsuste üldplaneeringutes ja strateegiliste probleemide lahendamisele ruumiplaneerimise lahendustega. **Vajalik on jätkata ruumilise planeerimise valdkonna digipöördega,** et tõhustada ja lihtsustada planeeringute koostamist ja planeeringuandmete kasutamist. See eeldab muuhulgas ühtse andmemudeli väljatöötamist ja jõustamist nii riigi kui ka kohalike omavalitsuste planeeringutes, mis on valdkonna arenguhüppes üheks suuremaks väljakutseks.  **Taastuvenergeetika ja kliimaeesmärkide täitmiseks** tuleb toetada kohalikke omavalitsusi tuuleparkide planeerimisel ja julgustada kohalikke omavalitsusi kasutama riigi poolt pakutavat meedet[[7]](#footnote-8) planeerimisel tekkivate raskuste ületamisel.**Tegevused:****Ruumilise planeerimise poliitika kujundamine ja rakendamine**Teenuse eesmärk on planeerimispraktika arendamine kohalikes omavalitsustes ja riigi tasandil.Tegevused eesmärgi saavutamiseks on järgmised: **Planeerimisõiguse muudatuste ettevalmistamine**, shsotsiaalse taristu väljaehitamise kokkulepete ja tasu uuringu (2024)[[8]](#footnote-9) alusel vastava regulatsiooni loomine. **Maakasutuse juhtotstarvete ja krundi sihtotstarvete** kaardistamine ja analüüs ühtse süsteemi loomiseks arvestades, sh katastriüksuse sihtotstarvete ja ehitise kasutamise otstarvetega. **Keskkonnatasude seaduse muutmise seaduse** raames riigi eriplaneeringute protsessi kiirendamine taastuvenergeetika projektide tõhusamaks menetlemiseks. Ruumilise planeerimise protsessi parendamine lähtudes **teenusdisaini põhimõtetest**. **Kestliku arengu ja nutika kahanemise põhimõtetest lähtuva ruumilise planeerimise tagamiseks** tuleb tiheda asustusega alasid tugevdada ning töötada välja kestliku ruumiplaneerimise ja maakasutuse põhimõtted nii linnalise kui hajali maalise asustuse osas. Leida võimalusi kohalikes omavalitsustes **planeeringuspetsialisti ja arhitekti positsiooni tugevdamiseks**. Samuti leida lahendused pädevuse tagamiseks asutustes ja ametites, mis osalevad igapäevaselt planeeringumenetlustes, eriti enda valdkonna vajadustele tuginedes kooskõlastuse andjana. Kujundada **planeerimispraktikat** selliselt, et kaasamine planeeringute koostamisel tagaks kõigile võimaluse oma seisukohtade esitamiseks ja seeläbi leitaks parimaid ruumilahendusi konkreetses asukohas. Viia ellu arendustegevusi ja muudatusi **ruumilise planeerimise rohelises raamatus** välja toodud parendusvajaduste realiseerimiseks. **Rahvusvahelistes võrgustikes osalemine** riikliku planeerimispraktika edendamiseks ja makroregionaalsete ruumiliste arenguvajaduste määratlemises osalemiseks, sh Eesti eesistumine Läänemere ruumilise planeerimise koostöövõrgustikus VASAB (2024–2025).**Planeeringumenetluste kiirendamine ja lihtsustamine digilahenduste abil:** **Planeeringute keskse andmekogu** juurutamine planeeringute kättesaadavuse tagamiseks (sh varem kehtestatud planeeringute tagantjärele digiteerimine). **Üleriigilise planeeringute menetluse infosüsteemi** arendamine, et tagada tõhusam, kaasavam ja läbipaistvam planeeringute menetlemine (2024–2028). **Ruumilise planeerimise andmete uuring**, mis on vajalik ehitise elukaarega seotud andmemudeli rakendamiseks ning PLANIS arendamiseks (2024–2025). **Ruumilise arengu seiremeetodite arendamine**: maakasutusmuudatuste seireraamistiku välja töötamine, elukeskkonnaga rahulolu mõõtmise parem sidumine ruumilise planeerimise poliitika kujundamise ja rakendamisega.**Üleriigilise, maakonna-, eri- ja kohalike omavalitsuste planeeringute alane tegevus**Teenuse eesmärk on üleriigilise planeeringu, üleriigilise mereala planeeringu, maakonna- ja eriplaneeringute koostamine ja ajakohasena hoidmise korraldamine ning kohalike omavalitsuste planeeringute menetlemine ja heakskiit.**Tegevused eesmärgi saavutamiseks on järgmised:** **Üleriigilise planeeringu „Eesti 2050“** koostamine (2023–2026). **Üleriigilise planeeringu asustuse arengustsenaariumite koonduuring**, mis on sisendiks üleriigilise planeeringu koostamisele. **Maakonnaplaneeringute** (sealhulgas teemaplaneeringud) algatamine ja koostamine, vajadusel muutmine, kehtestatud maakonnaplaneeringute asjakohasuse hindamine, tegevuskavade täitmise seire ning vajadusel tegevuskavade uuendamine. Pärnu maakonnas kogu jõe ulatuses **maakonnaplaneeringu teemaplaneeringu koostamine** (2022―2024). Pärnu maakonnaplaneeringu **„Rail Baltic raudtee trassi koridori asukoha määramine“** uuendamine trassilõikude 3A, 4A ja 4H osas (2020–2024). Harju maakonna **maavarade teemaplaneeringu koostamine** (2022―2025). Rapla ja Pärnu maakondade **maavarade teemaplaneeringu koostamine** (2023―2026). Kehtivate **maakonnaplaneeringute planeerimisseaduse kohase ülevaatamise** läbiviimine 2024–2025. **Eriplaneeringute koostamise algatamise ettevalmistamine**, koostamise korraldamine, menetlustoimingute tegemine ja kehtestamiseks ettevalmistamine. **Tallinna ringraudtee** riigi eriplaneeringu koostamine (2022―2029). Tallinna ringraudtee riigi eriplaneeringu asustuse ja **liikuvuse uuring**, mis on sisendiks ringraudtee planeerimisele ja planeeringu lähteseisukohtade täpsustamisele (2024–2025). **Tallinn ― Narva maantee Haljala―Kukruse lõigu 2+2** riigi eriplaneeringu koostamine (2022―2027). **Liivi lahe meretuulepargi** elektriühenduse riigi eriplaneeringu koostamine (2022―2026). **Eesti-Läti neljanda elektriühenduse** riigi eriplaneeringu koostamine (2024–2026). **Kohalike omavalitsuste planeeringute** (üld- ja detailplaneeringud) ja nende keskkonnamõju strateegilise hindamise menetluse õiguspärasuse kontroll, kohalike omavalitsuste planeerijate nõustamine, juhendamine ja koolitamine[[9]](#footnote-10),[[10]](#footnote-11), koostöös ülikoolidega valdkonna teadustööde levitamine ja tutvustamine. **Kestliku ja kvaliteetse ruumi planeerimise tööriistakasti prototüübi loomine** (2023–2024), et välja töötada kestlikku ruumilist planeerimist toetavaid mõõdikuid ja praktilised ruumilises planeerimises kasutatavad töövahended ning testida loodavat tööriistakasti. Keskkonnamõjude strateegilise hindamise, Natura mõjude hindamise ja asjakohaste mõjude hindamise koolitusprogrammi loomine ja läbiviimine (2024–2025). Ruumiloome koolitusprogrammi loomine ja läbiviimine (2024–2025).**Oodatavad tulemused:**Ruumiplaneerimine läbi avaliku protsessi on eri arenguvajadusi tasakaalustav ning ruumikasutus kvaliteetne ning säästlik. Ruumilise planeerimise seadusruum ja praktika edendavad häid ruumiotsuseid, mis tagavad inimeste rahulolu elukeskkonnaga. |

## 6.2 Programmi tegevus – Maakasutuse ja maatoimingute korraldamine

|  |  |
| --- | --- |
| **Eesmärk** | **Maakasutuse otsused ja nende rakendamiseks tehtavad maatoimingud viiakse ellu kooskõlas maakasutuspoliitika põhimõtetega.**  |
| **Mõõdik** | **Tegelik tase** | **Sihttase** |
| **2023** | **2025** | **2026** | **2027** | **2028** |
| Osakaal MaRu haldamisel olevatest maaüksustest, mille osas on maareservi analüüs teostatud, %[[11]](#footnote-12) | 74,06% | 74,51% | 75,85% | 76,06% | 76,39% |
| Osakaal rendile antud MaRu hallatavatest põllumajanduslikest maadest, %[[12]](#footnote-13) | 89,30% | 90,01% | 90,12% | 90,16% | 90,25% |
| Kinnisomandi piiriandmete kvaliteet, %[[13]](#footnote-14) | 41,4% | 41,6% | 41,7% | 41,8% | 41,9% |

|  |
| --- |
| **Väljakutsed, tegevused ja oodatavad tulemused** |
| **Väljakutsed:** Liikuda selle poole, et saaks koostada maa ja ruumiloome valdkonna tervikliku arengukava ning sellest tulenevalt oleks võimalik ellu viia riiklikku kõiki valitsemisalasid katvat maakasutuspoliitikat.  Maa-ameti maakasutuse ja maatoimingute valdkonna integreerimine MaRu tegevustesse. MaRu ressursside vastavusse viimine tegevuste tegelike vajadustega (seejuures keskendudes kriitiliste ja seadusest tulenevate kohustuste täitmisele), *võttes arvesse ka seda, et omandreformi reservfondi rahastus (ORF) lõppeb 2024 aastaga.* Tervikliku ja detailse ülevaate loomine riigi maareservist, selle seisundist ja tulevikuvaatest. Maareformi tegevuste lõpule viimine ja tööprotsesside ümberkorraldamine integreerides need teiste maatoimingute protsessidega. Maakatastriandmete kvaliteedi parandamine, täiendamine ja kolmemõõtmeliseks viimine (enne 2024. aasta sõlmitud piiratud asjaõiguste ruumikujude digiteerimine). Väärtusliku põllumajandusmaa kaitse- ja kasutustingimuste piisavus ja tagamine.**Tegevused:****Riigi maakasutuspoliitika kujundamine** Kujundatakse riigi maakasutuspoliitika ja maakasutuse suundi üleriigilise planeeringu koostamisel ning töötatakse välja riigi maakasutuspoliitika põhimõtted.  Vaadatakse üle ja vajadusel täiendatakse olemasolevat õigusregulatsiooni eesmärgiga toetada riigi maakasutuspoliitika põhimõtete elluviimist, sh riigi ja kohaliku omavalitsuse vaheliste maatoimingute muutmist lihtsamaks, kiiremaks ning läbipaistvamaks, andmekvaliteedi parandamist jms.**MaRu ressursside vastavusse viimine tegevuste tegelike vajadustega** Ülevaade tegevustest ja ressurssidest, ülevaade kahanevatest ja kasvavatest ülesannetest ning nende prioriteetidest ning sellest tulenevalt ümberkorralduste tegemine. Pikajalise finants- ja strateegilise vaate tekitamine.**Riigimaade haldamine** Riigi reservmaa sisu, eesmärgid ja reservmaa kasutamise kord reguleeritakse õigusaktis üheselt ja selgelt. Luuakse reservmaa analüüsi toetav infotehnoloogiline keskkond, mis võimaldaks koondada andmed erinevatest andmekogudest ja parandaks oluliselt ülevaadet riigi maareservis olevate maaüksuste vajalikkusest, kasutusvõimalusest, väärtusest, korrashoiuvajadustest ja sellega seotud kuludest. Riigivara portfellist tekib tervikvaade, riigimaaga seotud andmed on kergesti leitavad ning nendele tuginedes lepitakse kokku riigimaa kasutamise suunad.  Valmib maareservi detailne analüüs, mida hoitakse ajakohasena.  Tagatakse MaRu hallatavate maade heaperemehelik valitsemine ja korrashoid kuluefektiivselt vastavalt kokkulepitud reeglitele. Muuhulgas on olemas ülevaade lammutamist vajavatest objektidest, ebaseaduslikest riigimaa kasutusest, korrashoiukuludest jms. Riigimaade võõrandamine (sh avaliku huvi väljaselgitamine) ja kasutamiseks andmine. Koostatakse analüüs 2023. a muudetud riigivaraseaduse sätete rakendamisest KOV-dele riigimaa võõrandamisel (VVTP punkt 7.1.7).**Väärtusliku põllumajandusmaa kaitse- ja kasutustingimused** Töötatakse välja õiguslik regulatsioon, mis toetab üldplaneeringutega määratud väärtuslike põllumajandusmaade kaitseks seatud tingimusi ja nende elluviimist. Väärtuslike põllumajandusmaade kaitse- ja kasutustingimustega arvestatakse kõikide planeeringute koostamisel ja elluviimisel. Maakasutust käsitlevate otsustuste tegemisel ja asjakohaste dokumentide kooskõlastamise menetlestes kaalutakse erinevate maakasutusviiside vajalikkuse ja konkureerivate huvide vahel lähtudes eeldusest, et väärtuslik põllumajandusmaa ja selle mullastik on taastumatu loodusressurss.  Koostöös teiste ministeeriumidega töötatakse välja kinnisasja omandamise kitsendused, millega tagatakse põllumajandus- ja metsamaa omandamisel riigi julgeolekuga seotud põhimõtete rakendamine ning millega välditakse kinnisasjade koondumine kui võimalik oht jätkusuutlikule põllumajandus- ja regionaalarengule. **Maatoimingute läbiviimine** Riigimaadega tehtavad toimingud on eesmärgistatud, tagatud on efektiivsus ja otstarbekus. Riigivara võõrandamise ja kasutamiseks andmise põhimõtted on selged. Riigi kui maaomaniku huvide kaitsmine ja esindamine planeerimise, projekteerimise ja ehituse menetlustes, servituutide seadmisel ning maakorraldustoimingutes. Kohaliku omavalitsuse üksuste ja riigi vaheliste maatoimingute muutmine lihtsamaks, kiiremaks ja läbipaistvamaks.**Avalikes huvides maade omandamine** Riigi avaliku huviga taristuprojektide elluviimiseks kinnisasjade omandamise menetluste läbiviimine.  Rail Balticu projektiga seotud kinnisasjade omandamine. Eesti Raudtee projektiga seotud kinnisasjade omandamine. RePowerEU (taskukohase, kindla ja kestliku energiavarustuse) elluviimisel maaga seotud toimingud.**Kinnisvara hindamine ja analüüsimine** Kinnisvaratehingute andmebaasi pidamine, kinnisvaraturu analüüside tegemine ja avalikustamine. Valmistatakse ette ja viiakse läbi 2026 aasta maa korraline hindamine. Vajadus on arendada edasi automaatseid hindamismudeleid, kuna maa hindamise metoodikas on kasutamata võimalusi, mis vajavad täiendavaid analüüse (näiteks tootmismaade ja taristute hindamine) ja masinloetavate andmete arendusi (planeeringute andmed ja tehinguregistri arendused). Kinnisasja erakorralise hindamise korraldamine ja läbiviimine.**Kinnisasja ruumilise ja õigusliku ulatuse haldamine** Kinnisasja piiri, ruumiline ulatuse, maa väärtuse, maa looduslikku seisundit ja maa kasutamist kajastava informatsiooni kvaliteetne registreerimine maakatastris ja avalikkusele kättesaadavuse tagamine.  Maatoimingute platvormi väljaarendamine.**Katastrimõõdistamise ja -kontrolli teostamine**  Katastriandmete kvaliteedi tagamine kontrollmõõdistamise korraldamisega. Katastriandmete kvaliteedi tagamine litsentseeritud maamõõtjate tegevuse järelevalve korraldamisega.**Maareform**  Maareformi käigus omandisuhete seadusest tulenev ümberkujundundamine, sh läbi viia menetlusi reformimata maal asuvate ehitiste omanike kasuks, maa riigi omandisse jätmiseks või munitsipaalomandisse andmiseks.  Maareformi käigus tekkinud iseseivat kasutusvõimalust mitteomavate maatükkide omandiküsimuste lahendamine.**Oodatavad tulemused:**Riigi maakasutuspoliitika ja sellekohased dokumendid, sh õigusaktid, on ajakohased ning riigi seisukohad maareformi, maatoimingute ja maakasutuse küsimustes on antud. Riigi reservmaa sisu, eesmärgid ja reservmaa kasutamise kord on õigusaktis üheselt ja selgelt reguleeritud. Riigi maareserv on hallatud ja hooldatud ning tagatud on parim kasutus. Maaüksuste omandisuhe on seaduslikult ümberkujundatud. Maatoimingud on läbi viidud nõuetekohaselt. Kinnisomandi ulatust kirjeldavad andmed katastris on kvaliteetsed ja avaandmetena kättesaadavad. Katastrimõõdistamise ja –kontrolli toimingud on tähtaegselt läbi viidud. Maade väärtuse kohta oninfo olemas.  |

## 6.3 Programmi tegevus – Ruumiandmete hõive, analüüsid ja kättesaadavaks tegemine

|  |  |
| --- | --- |
| **Eesmärk** | **Kvaliteetsed ruumiandmed ja -teenused on igaühele kättesaadavad ja toetavad tarkade otsuste tegemist.** |
| **Mõõdik** | **Tegelik tase** | **Sihttase** |
| **2023** | **2025** | **2026** | **2027** | **2028** |
| Kuni 4.a vanuste topograafiliste andmete osakaal, % | 80 | 80 | 80 | 80 | 80 |
| Ruumiandmete kättesaadavus avaandmetena | 45 | 55 | 59 | 62 | 65 |

|  |
| --- |
| **Väljakutsed, tegevused ja oodatavad tulemused** |
| **Väljakutsed:** **Ruumiandmete tootmine ja ruumiandmeteenuste arendamine lähtub kasutajate vajadustest ja toimub kaasaegselt.** Asja- ja ajakohaste ruumiandmete oskuslik kasutamine peab olema integreeritud igal tasandil otsustusprotsessidesse. Selleks on vajalik ruumiandmeteenuste välja arendamine kasutajate vajadustest lähtuvalt, kasutajate pidev koolitamine andmeid leidma ja kasutama ning kaasajastada ruumiandmete hõivamise süsteem, sh rakendada kolmemõõtmelised andmed ja teenused ning tehisintellekti lahendused (kratid).  **Ruumiandmed kui avaandmed on koostoimelised ja lihtsalt leitavad**. Nii INSPIRE direktiiviga nõutud, kui ka siseriiklike andmestike metaandmete koondamise koht on Eesti geoportaali ruumiandmete kataloog, mis vahetab andmeid Eesti avaandmete teabeväravaga. Selliselt on hästi leitavad nii riigiasutuste, kohalike omavalitsuste kui ka vabatahtlike teabevaldajate ruumiandmed. Väljakutseks on, et kõik INSPIRE direktiiviga kaetud ruumiandmete teabevaldajad on teadlikud direktiivi nõuetest ja arvestavad nendega andmete hõivel, haldamisel, töötlemisel ning andmekogude arendamisel.  **Kesksete riiklike ruumiandmerakenduste arendamine.** Riiklikud aluskaardid ja aadressiandmed lisatakse koosvõime raamistikku, et riiklike süsteemide arendajad kasutaks alati ajakohast ning kvaliteetset kaardiinfot. E-riigi koodivaramus avaldatakse taaskasutuse ning ühtse kasutajakogemuse eesmärgil kaardiakna kood. Väljakutseks on lisaks kahemõõtmelistele kaarditeenustele luua ka kolmemõõtmelised kaarditeenused ja kaardiakna teenused. Arvestades liikuvuse ja ligipääsetavuse nõudeid arendatakse huviobjektide (POI ― point of interest) kogumist ja otsingusüsteemidega integreerimist, luuakse kaarditeenuste juurde teekonnaarvutuse süsteem. **Paindliku analüütika platvormi aredamine.** Platvorm, mis tagab keskse ligipääsu erinevatele kaugseire ja ruumiandmetele ning mida saab riigisektoris kasutada targa tellija või lõppkasutaja lahenduste väljaarendamiseks.**Tegevused:****Aeromõõdistamine ja laserskaneerimine** Aeromõõdistamise ja laserskaneerimise toimingute teostamine, et ruumiandmete lähteandmeteks olevad ortofotod ja lidarandmed saaksid vastavalt plaanile uuendatud. RePowerEU raames seadmete uuendamine.**Baasruumiandmete tootmine** Topograafia andmekogu andmete ajakohastena hoidmine.  AI meetodite välja töötamine topograafia andmete tootmises. RePowerEU taastuvenergeetika arendamise alusandmete koostamine.**Geodeetilise süsteemi haldamine** RePower raames ESTPOS võrgu uuendamine.  Riikliku GNSS satelliitandmete keskuse ESTPOS haldamine. Geodeetiliste andmete ajakohasuse tagamine.**Ruumiandmete analüüsimine ja avalikustamine** Geo3D arenduste lõpuleviimine ja juurutamine. 2D ja 3D toodete ajakohastamine ja avaandme teenustena kättesaadavaks tegemine (sh API-d). Samuti 2D ja 3D ruumiandmete omavahelise ühilduvuse tagamine.  INSPIRE ruumiandmeteenuste asjakohasuse ja direktiivi nõuetele vastavuse tagamine.  Ruumianalüüside teostamine toetuste maksmiseks (KIK, PRIA jt toetused) Kasutajate koolitamine asutuse ruumiandmete ja lahenduste tutvustamiseks. Kaarditoodete stiiliraamatu välja töötamine. ESTHubi kaugseire ja ruumiandmete kättesaadavuse tagamine ning väliste teenuste peegeldamiseks. Taaskasutatavad protsessorid satelliidi andmete kasutamiseks. Valdkondi ühendav ruumiinfo toimemudel. **Aadressi- ja kohanimeandmete haldamine** Aadressiandmete kohanimeandmete ja huvipunktiandmete kvaliteedi tagamine. Aadressiotsingu teenuse (In-ADS) töökindluse tagamine. AKS-i arendamine ja juurutamine, tagades riigi infosüsteemile jätkusuutliku tugiteenuse.**Oodatavad tulemused:**Kvaliteetsed ruumiandmed ja -teenused on kättesaadavad ja kasutuses nii avalikus kui erasektoris tarkade otsuste toetamiseks. Topograafilised andmed on valdavalt ajakohased (mitte vanemad kui 4 aastat). Ruumiandmete hulk, mis on kättesaadavad avaandmetena kasvab. |

## 6.4 Programmi tegevus – Maaparanduse poliitika kujundamine ja korraldamine

|  |  |
| --- | --- |
| Eesmärk | Maaparanduse valdkonna eesmärk on tagada põllumajandus- ja metsamaa sihtotstarbeline ja jätkusuutlik kasutamine maaparandussüsteemide toimimise sh riigi poolt korras hoitavate eesvoolude korrashoiu kaudu. Metsatoetuste eesmärk on ergutada metsaomanikke oma metsi säätslikult majandama ja tagada metsamaa sihtotstarbeline kasutus.  |
| Mõõdik | Tegelik tase | Sihttase |
| 2023 | 2025 | 2026 | 2027 | 2028 |
| Maaparandussüsteemide pind (ha)[[14]](#footnote-15) | 1 392 143 | 1 397 300 | 1 400 000 | 1 400 000 | 1 390 000 |
| Maaparandussüsteemidega põllumajandusmaa osatähtsus toetusalusest põllumajandusmaast  | 62% | 62% | 62% | 62% | 62% |
| Teostusjoonised on avalikult kättesaadavad | 0% | 20% | 30% | 40% | 50% |
| Toetuse abil säästvalt majandatud erametsamaade osakaal kogu erametsamaast[[15]](#footnote-16) | 5,64% | 5,64% | 5,64% | 5,64% | 5,64% |

|  |
| --- |
| **Väljakutsed, tegevused ja oodatavad tulemused** |
| **Väljakutsed:** PTA maaparanduse valdkonna tegevuste integreerimine MaRu tegevustesse. Kuivendussüsteemide amortiseerumise tempo on kiirem, kui võimalused nende kaasajastamiseks (investeeringute nappus).  Riigi poolt korras hoitavate ühiseesvoolude ökoloogilise ja tehnilise seisundi tagamine muutuvates oludes (ilmastik, keskkonnapoliitika, piiratud ressursid) .  Puudub järjepidev seire ja ülevaade maaparandussüsteemide tehnilisest seisundist ja põllumajandusmaa kuivendusseisundist ning kuivendatud maatulundusmaa keskkonnamõju kohta.  Maaparandusalane info avalikult kättesaadavaks tegemine ja kaasaegsete geoinfosüsteemide lahenduste arendamine valdkonnas.  Maaomanike ja maakasutajate vähene teadlikkus maaparandusüsteemide olemasolust ja hoiutööde vajalikkusest, sh maaomanike koostöö olulisusest hoiutööde tegemisel.  Maaparandusalal aktiivselt tegutsevate ettevõtjate vähesus ja erialaste sh keskonnahoidlike maaparandusvõtete osas koolituste vähesus ja koolitajate huvi puudus. Maaparanduse valdkonna ametnike motivatsiooni hoidmine valdkonnas töötamisel ja ametikoha atraktiivsuse tõstmine ja järelkasvu leidmine. Lihtsustatud korras olemasolevate maaparandussüsteemide arvelevõtmise taotluste menetlemisega toimetulek, kuna nimetatud taotlusi on esitatud tavapärasest oluliselt enam. Sagenev maaparandussüsteemide ehituslubade vaidlustamine.Tasakaalu leidmine erinevate huvigruppide vahel maaparandustegevuse elluviimisel.  Metsaomanike suunamine, et nad oma metsi säästlikumalt majandaksid ja teeksid elurikkusega arvestatavaid hooldusraieid. Üleminek saamata jäänud tulu õiglasemale kompenseerimisele ÜPP SK sekkumisest elurikkuse soodustamine Natura 2000 erametsades.**Tegevused:****Maaparanduspoliitika kujundamine ja rakendamine** MaRu-s maaparanduse valdkonna teenuste osutamine ja tagamine sh riskipõhine järelevalve planeerimine ja teostamine.  Maaparanduse valdkonna IT-süsteemide arenduste planeerimine, arendamine ja ühtlustamine loodavate MaRu infosüsteemidega.  Olemasolevate seni registrisse kandmata maaparandussüsteemide lihtsustatud korras arvelevõtmise lõpuleviimine. Maaparandusõigusaktide ajakohastamine ja rakendamise koordieerimine: maaparandusseaduse muutmine ja maaparandusüssteemi projekteerimisnormides keskkonda käsitleva osa täpsustamine. ÜPP SK 2023–2027 investeeringutoetuste rakendamine maaparandussüsteemide sh riigi poolt korras hoitavate ühiseesvoolude korrashoiuks. Riigi poolt korras hoitavatel eesvooludel vajaduspõhiste hoiutööde korraldamine, arvestades uuringute ja seire tulemustega ning teiste valdkondlike kavadega (veemajanduskavad, üleujutusohjamise kava, kliima muutuste kohanemise kava ja koelmualade programm jt). Maaparandussüsteemide andmete digiteerimine maaparandussüsteemide teostusjooniste digitaliseerimine ja avalikustamine. Maaparandusüsteemide olemasolust, nende hoiu vajadusest ja ühishoiu korraldamise võimalusest maaomanike teavitamine (teavitamiseks väljundite leidmine). Uuringu, millega selgitatakse maaparandushoiutööde mõju ulatus vee-elustikule ja kaitsealadele, korraldamine. Maaparandushoiukavade ja veemajanduskavade, üleujutuste ohjamise kava, merestrateegia meetmeprogrammide rakendamine, sh LIFE SIP WetEST projektis osalemine. Maaparandusseire metoodika väljatöötamine ja seirega alustamine kliimamuutuste mõju tuvastamiseks kuivendatud põllumajandusmaade mullaveerežiimile vegetatsiooniperioodil ning kuivendatud maatulundusmaa, sh metsamaa kasutusest tuleneva keskkonnamõju tuvastamiseks. Infopäevade korraldamine maaparandusüsteemi kasutajatele, projekteerijatele ja omanikujärelevalve tegijatele.**Euroopa Liidu ühise põllumajanduspoliitika raames metsandustoetuste andmine** Erametsades looduskaitseseadusest tulenevate piirangute kompenseerimiseks antakse perioodil 2023–2027 Natura 2000 erametsades elurikkuse soodustamise toetust ja metsade kliimamuutustega kohanemiseks investeeringutoetust.**Oodatavad tulemused:**Rakendatud maaparandustoetused on aidanud muuta maaparandussüsteemid jätkusuutlikmaks ja keskkonnahoidlikumaks. Maaparanduse õigusaktid on ajakohastatud keskkonnakaitse, kliimaeesmärkide, bürokraatia vähenemise ja kliendisõbralikkuse seisukohalt. Maaparandusüsteemi ehitusotsused on põhjalikult ja piisavalt kaalutud ja maaparanduslikud tegevused on nõuetekohaselt elluviidud ja vastavad jätkusuutlikule maaparandussüsteemide korrastamisele. Maaparandussüsteemide omanikud on teadlikumad. Maaparandussüsteemide andmed on hõlpsamini kättesaadavad. Maaparanduses tegutsevad ettevõtjad on koolitatud. Maaparanduse valdkonna teenused on uues asutuses jätkuvalt toimivad ja lõimunud sarnaste valdkondadega. Euroopa Liidu metsandustoetused on rakendatud, suurenenud on metsade kestlik, metsa elurikkust arvestav ja tulemuslik kasutamine. Kliimamuutustega kohanemise kontekstis muutuvad metsad mitmeliigilisemaks, mis on vastupidavamad kliimamuutustele. Erametsaomanikele on toetusega õiglasemalt hüvitatud looduskaitselistest piirangutest saamata jäänud tulu. |

# Programmi juhtimiskorraldus

Maa ja ruumiloome programmi juhib maa- ja ruumiloome asekantsler. Programmijuhi ülesanne on programmi koostamise ja uuendamise eestvedamine, elluviimise ja seire koordineerimine. Valdkonna eest vastutav minister kinnitab programmi pärast riigieelarve vastuvõtmist Riigikogus. Iga lõppenud aasta kohta koostatakse programmi tulemusaruanne, mis on sisendiks tulemusvaldkonna „Elukeskkond, liikuvus ja merendus“ tulemusaruandesse.

# LISA 1. Programmi teenuste kirjeldus

**Programmi tegevus – Ruumilise planeerimise poliitika kujundamine ja korraldamine**

Kvaliteetse ja säästliku ruumiplaneerimise eesmärkide saavutamiseks kujundab ReM ruumlise planeerimise poliitikat ja MaRu rakendab ruumilise planeerimise poliitikat.

**Programmi tegevus – Maakasutuse ja maatoimingute korraldamine**

Valdkonna eesmärkide saavutamiseks kujundab ReM riigi maakasutuspoliitikat. MaRu haldab riigimaid, viib läbi maatoimingud, tegeleb avalikes huvides maade omandamisega, kinnisvara hindamise ja analüüsimisega, teostab katastrimõõdistamist ja -kontrolli ja viib läbi maareformi.

**Programmi tegevus – Ruumiandmete hõive, analüüsid ja kättesaadavaks tegemine**

Valdkonna eesmärkide saavutamiseks teostab MaRu aeromõõdistamise ja laserskanneerimise toiminguid, et uuendada ruumiandmeid, toodab baasruumiandmeid ja hoiab topograafia andmekogu ajakohasena, haldab geodeetilisi andmeid ja süsteeme ning analüüsib ja avalikustab ruumiandmeid.

**Programmi tegevus – maaparanduse poliitika kujundamine ja korraldamine**

Põllumajanduses mitmekesise tootmise võimaldamiseks ja jätkusuutliku metsa majandamiseks kujundab ReM maaparanduse poliitikat ja rakendab metsandustoetusi. MaRu tegeleb maaparandussüsteemide ehitamise loamenetlusega ja nende toimimise tagamisega, annab nõusolekuid ja kooskõlastusi ning esitab seisukohti, sh korraldab maaparandussüsteemi ehitamise ja kasutamisega seotud dokumentide, sh tõendusdokumentide taotlemist, samuti maaparandussüsteemide nõuetele vastavuse kontrolli ja järelevalvet ning korraldab hoiutöid riigi poolt korras hoitavatel eesvooludel. Põllumajanduse Registrite ja Informatsiooni Ameti (PRIA) kaudu toetatakse maaparandusega seotud taristu arendamist ja hoidu ning keskkonnakaitserajatiste ehitamist. Keskkonnainvesteeringute Keskuse ja PRIA kaudu toetatakse metsandustoetuse andmist.

# LISA 2. Teenuste rahastamiskava

|  |  |
| --- | --- |
| **Programmi teenuste rahastamiskava**  | **Eelarve** |
| **2025** | **2026** | **2027** | **2028** |
| **Maa ja ruumiloome programmi kulud** | 40 457 685 | 38 440 211 | 37 843 741 | 37 843 742 |
| **Maa ja ruumiloome meede** | 40 457 685 | 38 440 211 | 37 843 741 | 37 843 742 |
| **Maakasutuse ja maatoimingute korraldamine programmi tegevus** | 7 288 806 | 6 970 430 | 6 857 519 | 6 857 519 |
| Avalikes huvides maade omandamine teenus | 374 809 | 341 710 | 324 474 | 324 474 |
| Katastrimõõdistamise ja -kontrolli teostamine teenus | 677 079 | 645 500 | 631 893 | 631 893 |
| Kinnisvara hindamine ja analüüsimine teenus | 352 952 | 311 262 | 304 004 | 304 004 |
| Maakasutuse poliitika kujundamine teenus | 588 793 | 608 718 | 608 916 | 608 916 |
| Maareform teenus | 1 305 404 | 1 193 675 | 1 160 109 | 1 160 109 |
| Maatoimingute läbiviimine teenus | 807 672 | 780 983 | 765 561 | 765 561 |
| Riigi maapoliitika kujundamine ja rakendamine teenus | 494 331 | 497 755 | 498 045 | 498 045 |
| Riigimaade haldamine teenus | 2 687 766 | 2 590 825 | 2 564 517 | 2 564 517 |
| **Maaparanduse poliitika kujundamine ja rakendamine programmi tegevus** | 23 330 698 | 21 720 704 | 21 357 362 | 21 357 362 |
| Maaparanduse järelevalve teenus | 241 697 | 241 697 | 241 697 | 241 697 |
| Maaparanduse kooskõlastused teenus | 902 609 | 902 609 | 902 609 | 902 609 |
| Maaparanduse poliitika kujundamine teenus | 213 142 | 219 395 | 219 444 | 219 444 |
| Maaparanduse toetuste andmine teenus | 7 780 679 | 6 757 265 | 6 273 646 | 6 273 646 |
| Maaparandussüsteemi ehitamine teenus | 1 133 770 | 1 133 770 | 1 133 770 | 1 133 770 |
| Maaparandussüsteemide toimimise tagamine teenus | 4 579 797 | 4 579 797 | 4 579 797 | 4 579 797 |
| Metsanduse toetuse andmine teenus | 8 479 002 | 7 886 169 | 8 006 398 | 8 006 398 |
| **Ruumiandmete hõive, analüüsid ja kättesaadavaks tegemine programmi tegevus** | 6 357 953 | 6 252 955 | 6 131 391 | 6 131 391 |
| Aadressi- ja kohanimeandmete haldamine teenus | 412 647 | 433 330 | 426 072 | 426 072 |
| Aeromõõdistamine ja laserskaneerimine teenus | 624 098 | 675 201 | 667 036 | 667 036 |
| Geodeetilise süsteemi haldamine teenus | 400 059 | 366 365 | 357 293 | 357 293 |
| Geoloogiliste andmete haldamine teenus | 443 517 | 433 747 | 425 582 | 425 582 |
| Kinnisasja ruumilise ja õigusliku ulatuse haldamine teenus | 1 958 559 | 1 874 340 | 1 834 424 | 1 834 424 |
| Ruumiandmete analüüsimine ja avalikustamine teenus | 1 268 572 | 1 250 198 | 1 229 333 | 1 229 333 |
| Topograafiliste andmete hõivamine teenus | 1 250 502 | 1 219 774 | 1 191 651 | 1 191 651 |
| **Ruumilise planeerimise poliitika kujundamine ja korraldamine teenus** | 3 480 228 | 3 496 123 | 3 497 468 | 3 497 469 |
| Ruumilise planeerimise poliitika kujundamine teenus | 3 480 228 | 3 496 123 | 3 497 468 | 3 497 469 |

1. https://riigiplaneering.ee/uleriigiline-planeering/uleriigiline-planeering-eesti-2050/uleriigiline-planeering-2050 [↑](#footnote-ref-2)
2. https://planeerimine.ee/prr/ [↑](#footnote-ref-3)
3. https://planeerimine.ee/planeerimisseaduse-moju-jarelhindamine/ [↑](#footnote-ref-4)
4. https://planeerimine.ee/aktid-ja-kohtulahendid/planeerimisseaduse-uuendamine/ [↑](#footnote-ref-5)
5. https://planeerimine.ee/prr/ [↑](#footnote-ref-6)
6. https://www.valitsus.ee/valitsuse-eesmargid-ja-tegevused/rohepoliitika [↑](#footnote-ref-7)
7. https://www.rtk.ee/meede-kohalike-omavalitsuste-voimestamine-roheliste-investeeringute-tegemisel [↑](#footnote-ref-8)
8. https://planeerimine.ee/sotsiaalse-taristu-valjaehitamise-kokkulepete-ja-tasu-instrumentide-uuring/#ylevaade [↑](#footnote-ref-9)
9. https://planeerimine.ee/koolitused-infopaevad/ [↑](#footnote-ref-10)
10. https://planeerimine.ee/juhendid-ja-uuringud/ [↑](#footnote-ref-11)
11. Analüüsitud kinnisasjade osakaal kogu MaRu haldamisel olevatest kinnisasjadest, (%). Arvestatakse katastriüksuste arvu järgi - maareserevi analüüsi läbinud katastriüksuste osakaal (%) kõikide MaRu haldamisel olevate kinnisasjade kogupindalast. Mõõdiku täitmise tempo sõltub maareservi analüüsi töövahendi arenduse võimalusest.   [↑](#footnote-ref-12)
12. Kasutusse antud põllumajandusliku maa osakaal kogu MaRu hallatavast põllumajandusmaast, % (ha). Arvestatakse MaRu haldamisel olevate maatulundusmaa sihtotstarbega kinnisasjade põllumajandusliku maa pindala järgi - kasutuslepinguga kinnisasjade haritava maa ja loodusliku rohumaa kõlvikute pindalade summa osakaal (%) kogu kinnisasjade MaRu haldamisel olevate maatulundusmaa sihtotstarbega kinnisasjade haritava maa ja loodusliku rohumaa kõlvikute pindalade summast. [↑](#footnote-ref-13)
13. Riiklikus ristkoordinaatsüsteeemis L-EST registreeritud piiripunktide osakaal (L-EST mõõdistatud piirimärgid - piiri kindlakstegemise märkega piirimärgid) x 100%) / kõik piirimärgid kokku) [↑](#footnote-ref-14)
14. Maaparandussüsteemide pind väheneb, sest taastatakse soid ja märgasid metsi, suurendatakse kaitstatavate alade pinda, samuti metsastamise sh istandikud ja maaparandussüsteemide amortiseerumise tõttu. [↑](#footnote-ref-15)
15. Andmed saadakse määratud toetuse andete põhjal ehk 2023. tegelik tase on 2023. aastal taotletud toetuse pind, mille kohta tehtud on toetuse otsused tehtud 2024. aastal. [↑](#footnote-ref-16)